
	Na temelju članka 30. Statuta Općine Vinica (“Službeni vjesnik Varaždinske županije” 30/12, 9/21), Općinsko vijeće Općine Vinica na svojoj _ sjednici održanoj dana _ 2026. godine donijelo je

Odluku o uvjetima i postupku sufinanciranja energetske obnove obiteljskih kuća na području Općine Vinica


Članak 1.
Ovom Odlukom određuju se uvjeti i postupak kojima će se nepovratnim novčanim sredstvima građanima sufinancirati energetska obnova obiteljskih kuća.

Članak 2.
Pravo na sufinanciranje energetske obnove obiteljskih kuća mogu ostvariti fizičke osobe pod sljedećim uvjetima:
1. Da ima prebivalište na području općine Vinica
2. Da su adresa prebivališta i obiteljske kuće na kojoj su ugrađene mjere energetske učinkovitosti na istoj adresi
3. Da ima podmirene obveze pre Općini Vinica
4. Da je energetska obnova provedena tijekom tekuće godine ili godinu ranije.

Članak 3.
Općina Vinica će sufinancirati provedbu sljedećih mjera za povećanje energetske učinkovitosti kod fizičkih osoba u kućanstvima na svom području:
1. Zamjena vanjske stolarije
2. Povećanje toplinske zaštite ovojnice grijanog prostora (vanjskog zida, krova, stropa, ukopanih dijelova i poda)
3. Ugradnja kondenzacijskog plinskog kotla
4. Ugradnja sustava za korištenje obnovljivih izvora energije (sunčanih toplinskih pretvarača, kotlova na biomasu, dizalica topline, fotonaponskih pretvarača)

Članak 4.
Troškove opreme i ugradnje mjera za povećanje energetske učinkovitosti kod fizičkih osoba u kućanstvima Općine Vinica će sufinancirati sa 10 %  ukupnih troškova, ali maksimalno do iznosa 800,00 €.
Podnositelj zahtjeva može koristiti pravo na povrat ulaganja samo za jednu provedenu mjeru na godinu.

Članak 5.
Korisnici mjera energetske obnove podnose Zahtjev Općini Vinica, u obaveznu popratnu dokumentaciju:
1. Potvrdu o prebivalištu
2. Slike prije i nakon završene energetske obnove
3. Račun izdan na ime podnositelja zahtjeva (vlasnika obiteljske kuće)
4. Potvrdu da je račun plaćen
5. Presliku osobne iskaznice
6. IBAN broj
7. Potvrdu Općine Vinica o nepostojanju duga

Članak 6.
Nakon zaprimanja zahtjeva, administrativne i financijske provjere dostavljene dokumentacije, Jedinstveni upravni odjel će utvrditi iznos sufinanciranja Općine Vinica u svakom pojedinom dostavljenom zahtjevu te će pripremiti naloge za isplatu na ovjeru općinskom načelniku. Po odobrenju općinskog načelnika, odobreni iznos sufinanciranja isplatiti će se podnositelju zahtjeva na račun.

Članak 7.
Za provedbu ove Odluke zadužuje se Jedinstveni upravni odjel, koji je ovlašten procijeniti vjerodostojnost dokumentacije i dokaza te u slučaju sumnje u vjerodostojnost ovlašten je odbaciti zahtjev.
Ukoliko nakon izvršene kontrole na terenu te podnesene dokumentacije od strane korisnika, Jedinstveni upravni odjel utvrdi nepravilnosti, dostaviti će prijedlog Zaključka o povratu sredstava dobivene subvencije općinskom načelniku. 
Općinski načelnik odlučuje o povratu sredstva, te nakon odluke, donosi Zaključak o povratu sredstava, te se isti dostavlja korisniku.

Članak 8.
Sredstva za provedbu ove Odluke osigurati će se u Proračunu Općine Vinica.

Članak 9.
Ova Odluka stupa na snagu osmog dana od objave u „Službenom vjesniku Varaždinske županije“.

